ตาพร่า ตามัว ตาพร่ามัว ตาฟาง ตาฝ้า ตาฝ้าฟาง (Blurred vision) คืออะไร
ตาพร่า ตามัว ตาพร่ามัว ตาฟาง ตาฝ้า ตาฝ้าฟาง Blurred vision พร่า จากพจนานุกรมฉบับราชบัณฑิตยสถาน พ.ศ. 2542 หมายถึง กระจัดกระจายจนเห็นหรือได้ยินไม่ถนัดชัดเจน เช่น ตาพร่า รูปพร่า เสียงพร่า มัว หมายถึง ไม่กระจ่าง เช่น ตามัว ฟาง หมายถึง เห็นไม่ถนัด ฝ้า แปลว่า ขุ่นมัว ฝ้าฟาง แปลว่า ขุ่นมัว ทำให้เห็นไม่ถนัด เช่น นัยน์ตาฝ้าฟาง ดังนั้น ทั้งตาพร่า ตามัว ตาพร่ามัว ตาฟาง ตาฝ้า ตาฝ้าฟาง ซึ่งเป็นอาการที่นำผู้ป่วยมาพบแพทย์ แพทย์จะแปลว่า ผู้ป่วยมีปัญหาทางสายตา มีการเห็นภาพไม่ชัดเหมือนปกติ ทางการแพทย์ ศัพท์ภาษาไทยทั้งหมดที่กล่าวแล้ว ตรงกับภาษาอังกฤษว่า Blurred vision ซึ่งหมายความถึง การมองเห็นภาพไม่ชัดเจนเหมือนปกติ อาจเห็นภาพมัวลง ขอบภาพไม่ชัด เห็นภาพซ้อน สีภาพผิดไปจากเดิม ภาพมีรอยแหว่ง และหรือมีจุดหรือรูในภาพ ทั้งนี้ โรคทุกชนิดของลูกตา จะเป็นสาเหตุให้เกิดการมองเห็นภาพไม่ชัดได้เกือบทุกโรค เช่น จากการอักเสบ จากอุบัติเหตุ จากมีเลือดออก จากต้อกระจก ต้อหิน สายตาสั้น สายตายาว สายตาเอียง รวมทั้งการใช้สายตามากจนกล้ามเนื้อตาล้า แต่บางครั้ง ความผิดปกติในการมองเห็นภาพไม่ชัด อาจเกิดจาก โรคเนื้องอกสมอง เนื้องอกของต่อมใต้สมอง โรคเส้นประสาทตาอักเสบ ผลข้างเคียงจากยาบางชนิด เช่น ยาบางชนิดที่ใช้รักษาโรคไข้จับสั่น หรือ สารพิษบางชนิดที่อาจส่งผลต่อสมอง หรือต่อเนื้อเยื่อตา เช่น แอลกอฮอล์ชนิด Methyl alcohol ที่อยู่ในสุราต้มเถื่อน เป็นต้น
พร่า จากพจนานุกรมฉบับราชบัณฑิตยสถาน พ.ศ. 2542 หมายถึง กระจัดกระจายจนเห็นหรือได้ยินไม่ถนัดชัดเจน เช่น ตาพร่า รูปพร่า เสียงพร่า

มัว หมายถึง ไม่กระจ่าง เช่น ตามัว

ฟาง หมายถึง เห็นไม่ถนัด

ฝ้า แปลว่า ขุ่นมัว

ฝ้าฟาง แปลว่า ขุ่นมัว ทำให้เห็นไม่ถนัด เช่น นัยน์ตาฝ้าฟาง

ดังนั้น ทั้งตาพร่า ตามัว ตาพร่ามัว ตาฟาง ตาฝ้า ตาฝ้าฟาง ซึ่งเป็นอาการที่นำผู้ป่วยมาพบแพทย์ แพทย์จะแปลว่า ผู้ป่วยมีปัญหาทางสายตา มีการเห็นภาพไม่ชัดเหมือนปกติ
2.จักษุวิทยา (จักษุวิทยา) - Ophthalmology,23.Anatomy